Kompetenceudviklingsplan for 2026/27

Friskolen Højmark Børneverden
Ifølge aftale om udarbejdelse af kompetence- og udviklingsplan vil følgende indsatsområder for Friskolen Højmark Børneverden være gældende for det kommende skoleår 2026/2027
Fællesskab på tværs af børnehave, SFO og skole
Med oprettelsen af børnehaven udvides vores børneunivers, og der vil i dette skoleår være et særligt fokus på at skabe en helhed og sammenhæng i hele Friskolen Højmark Børneverden – fra de yngste børn til de ældste elever.
Vi arbejder målrettet med at styrke fællesskabet mellem børnehave, skole og SFO, både blandt børn og voksne. Vi har fokus på styrkelse af dialog og samarbejde med forældre.
Dette sker gennem:
· Fælles traditioner og arrangementer for hele huset
· Samarbejde omkring fællessamlinger, bevægelse og kreative aktiviteter
· Indsatser omkring “store og små venner”, hvor ældre elever besøger og skaber relationer til de yngste børn
· Overgangsforløb mellem børnehave og skole, hvor børn og voksne mødes på tværs
· Fælles pædagogiske dage og samarbejde i personalegruppen, hvor det pædagogiske værdigrundlag udvikles samlet
· Fælles morgensang for hele huset

Pædagogisk praksis og læringsfællesskab
Den pædagogiske praksis udvikles løbende, og vi vil fortsætte med at understøtte arbejdet med fællesskab, trivsel og selvstændighed hos børnene.
Særligt fokus i år vil være på, hvordan vi styrker det sociale fællesskab og den pædagogiske sammenhængskraft i hele børneuniverset.
· Børnehaven arbejder med legende læring og tidlig sprog- og motorikudvikling.
· Skolen bygger videre på dette med differentieret undervisning, kreativitet og projektarbejde.
· Personalet udvikler kompetencer i at skabe læringsmiljøer, hvor børn møder passende udfordringer.
Undervisningsudvikling og digitalisering
Der vil fortsat være fokus på udvikling af friskolens undervisningsstruktur.
Vi skaber rum til nye undervisningsformer, hvor digitalisering og AI indgår som en naturlig del af læringssituationen.
Læring i kontekst: Samspillet mellem skole og samfund

Læringsrummet forstås bredt og alsidigt. Vi inddrager både:
· Naturen omkring os (frugthaven, nærområdet)
· Kulturen (forestillinger, kirken, foredrag)
· Lokalsamfundet (erhvervsdrivende og lokale samarbejder)
Klassestruktur, trivsel og variation
Der vil igen i år blive arbejdet med holddannelser og sammensætning af klasser.
Vi fastholder arbejdet med holddannelse på tværs af alder (store/små venner), og der arbejdes med trivsel, relationsarbejde, og som en del af den sociale dannelse.
Sammenhængende pædagogisk praksis
Vi arbejder videre med at skabe en rød tråd i pædagogik og værdier fra børnehave til skole og SFO.
· At sikre høj faglighed og pædagogisk kvalitet i både børnehave og skole.
· At skabe sammenhæng i børnenes udvikling gennem fælles værdier, metoder og læringssyn.
· At understøtte medarbejdernes trivsel, faglige stolthed og mulighed for livslang læring.



Kompetenceudvikling og faglig sparring
Vi ønsker at bringe alle vores faglige og pædagogiske ressourcer i spil.
Der arbejdes kontinuerligt med efteruddannelse og faglig opkvalificering, når relevante kurser opstår.
Fokus er både på det pædagogiske samarbejde og på den faglige sparring mellem enhederne.
Relationskompetence:
· Alle ansatte arbejder med at styrke den anerkendende og nysgerrige tilgang til børnene.
· Fokus på tryghed, nærvær og gode overgange mellem børnehave og skole.

Bestyrelsens kompetenceudvikling
Bestyrelsen deltog i foråret 2024 i Friskolens bestyrelseskursus.
Det er intentionen, at dette skal gentages hvert andet år for at sikre vedvarende indsigt og opbakning til skolens udvikling.

Rammeaftale
Der afsættes ressourcer til fælles indsatser på tværs af hele personalegruppen, herunder:
· Fælles pædagogiske dage – med fokus på udvikling, refleksion og fælles værdier
· Tid og rum til at udvikle på det tværgående samarbejde mellem børnehave, skole og SFO
· Samarbejde med forældre og lokalsamfund om fællesskab og trivsel
· Evaluering: Planen evalueres løbende, så den følger både børnenes behov og samfundets krav til fremtidens kompetencer.




